KTAMขายพันธบัตรเกาหลีใต้22เดือนชู2.50%
กรุงไทยเปิดขายกองทุนเอฟไอเอฟ8 อายุ1ปี10เดือนชูให้ผลตอบแทน 2.5%ต่อปี
26 พ.ค. 2553

กรุงไทยเปิดขายกองทุนเอฟไอเอฟ8 อายุ1ปี10เดือนชูให้ผลตอบแทน 2.5%ต่อปี
นายสมชัย  บุญนำศิริ  กรรมการผู้จัดการ   บริษัทหลักทรัพย์จัดการกองทุน กรุงไทย  เปิดเผยว่า   บริษัทอยู่ในระหว่างการเปิดจำหน่ายกองทุนเปิดกรุงไทย เอฟไอเอฟ 8 ( KTFF8 )   ตั้งแต่วันนี้ ถึงวันที่  2 มิถุนายน  2553  อายุ 1 ปี10 เดือน  มูลค่าโครงการ   700  ล้านบาท   มีนโยบายลงทุนในตราสารหนี้ต่างประเทศ  ไม่น้อยกว่าร้อยละ 80 ของมูลค่าทรัพย์สินสุทธิของกองทุน    โดยกองทุนจะพิจารณาความมั่นคงของผู้ออกตราสารเป็นหลัก   และเลือกลงทุนในหลักทรัพย์ที่ให้ผลตอบแทนเหมาะสม เมื่อเทียบกับระดับความเสี่ยง ส่วนที่เหลืออาจพิจารณาลงทุนในเงินฝากตราสารแห่งหนี้ที่มีลักษณะคล้ายเงินฝาก   
ทั้งนี้กองทุนจะลงทุนในพันธบัตรภาครัฐประเทศเกาหลีใต้ ทั้ง 100%   เครดิตเรตติ้งที่ AA  โดยฟิทซ์   และเป็นกองทุนที่รับซื้อคืนหน่วยลงทุนอัตโนมัติทุก3 เดือน  ผลตอบแทนประมาณการที่ 2.50% ต่อปี   และมีการป้องกันความเสี่ยงจากอัตราแลกเปลี่ยนทั้งจำนวน
นอกจากนี้  ในช่วงเวลานี้ ยังเหมาะสำหรับการทะยอยเข้าลงทุนในกองทุนประเภท RMF  และ LTF   หากดัชนีตลาดหลักทรัพย์มีการปรับตัวลดลง  โดยไม่ต้องรอซื้อหน่วยลงทุนในช่วงปลายปี  สำหรับบริษัท มีกองทุน RMF - LTF  หลายประเภทด้วยกัน  ผู้ลงทุนสามารถเลือกลงทุนได้ตามความหเมาะสม ทั้งกองทุนที่ลงทุนในหุ้น   ตราสารหนี้   และกองทุนที่ผสมทั้งหุ้นและตราสารหนี้  โดยทุกกองทุนผู้ลงทุนมีโอกาสได้รับผลตอบแทนที่ดี    และสามารถนำเงินลงทุนไปลดหย่อนภาษศีได้อีกด้วย
ในปี2553 นี้   กองทุนเปิดกรุงไทยผสมเพื่อการเลี้ยงชีพ ( RMF1 )   เป็นกองทุนที่มีนโยบายลงทุนทั้งในหุ้นและตราสารหนี้  ได้รับรางวัล Best Fund Three Years Award , Mixed Asset  THB  Flexible  จาก  Lipper  Fund  Award  2010   Thailand   โดยผลการดำเนินงานย้อนหลัง 6 เดือนอยู่ที่ 8.90%  9 เดือน อยู่ที่ 21.41%    1 ปี  อยู่ที่ 36.11%    และ  YTD   อยู่ที่  4.13%   ในขณะที่เกณฑ์มาตรฐาน AIMC ย้อนหลัง  6 เดือนอยู่ที่ 6.60%   9 เดือนอยู่ที่ 11.78%   1 ปี อยู่ทึ่ 19.86%    และ YTD อยู่ที่ 3.30%    นอกจากนี้ บริษัทยังได้รับรางวัล  Best Onshore Fund  House – Thailand  จาก  AsianInvestor 2010  Investment  Performance  Awards  อีกด้วย  ซึ่งรางวัลต่างๆที่ได้รับในปีนี้  เป็นสิ่งที่สะท้อนให้เห็นถึงความตั้งใจในการบริหารเงินลงทุนของผู้ลงทุนให้ได้ผลตอบแทนที่ดีที่สุด  บนพื้นฐานความเสี่ยงที่ผู้ลงทุนยอมรับได้   และเป็นไปตามหลักเกณฑ์ที่กำหนดไว้ในหนังสือชี้ชวน